
ΤΕΥΧΟΣ ΔΕΥΤΕΡΟ 


Αρ 


. Φύλλου 770 


ΑΠΟΦΑΣΕΙΣ 

Αριθμ. 1306/294 Α1 

Σύσταση Μητρώου Δομών Στήριξης Επιχειρη¬ 
ματικότητας. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

1 .Το άρθρο 90 του «Κώδικα Νομοθεσίας για την Κυβέρ¬ 
νηση και τα Κυβερνητικά Όργανα» που κυρώθηκε για το 
άρθρο πρώτο του π.δ. 63/2005 (ΦΕΚ 98/Α722-04-2005). 

2. Το π.δ. 123/2016 (Α'208) «Ανασύσταση και μετονο- 
μασία του Υπουργείου Διοικητικής Μεταρρύθμισης και 
Ηλεκτρονικής Διακυβέρνησης, ανασύσταση του Υπουρ¬ 
γείου Τουρισμού, σύσταση Υπουργείου Μεταναστευ- 
τικής Πολιτικής και Υπουργείου Ψηφιακής Πολιτικής, 
Τηλεπικοινωνιών και Ενημέρωσης, μετονομασία Υπουρ¬ 
γείων Εσωτερικών και Διοικητικής Ανασυγκρότησης, 
Οικονομίας, Ανάπτυξης και Τουρισμού και Υποδομών, 
Μεταφορών και Δικτύων». 

3. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ 210/Α75.11.2016). 

4. Το π.δ. 147/2017 (ΦΕΚ 192 ΑΊ 3.12.2017) «Οργανι¬ 
σμός του Υπουργείου Οικονομίας και Ανάπτυξης». 

5. Την Π.Α. Υ197/2016 «Ανάθεση αρμοδιοτήτων στον 
Αναπληρωτή Υπουργό Οικονομίας και Ανάπτυξης, Αλέ¬ 
ξανδρο Χαρίτση», όπως τροποποιήθηκε και ισχύει (ΦΕΚ Β 
3722/17.11.2016). 

6. Τον υπ. αριθ. 34686/27.03.2015 (ΥΟΔΔ 178) Διορι¬ 
σμό της μετακλητής Ειδικής Γραμματέως της Ειδικής 
Γραμματείας ΔιαχείρισηςΤομεακών Ε.Π.του ΕΤΠΑ καιΤΣ. 

7. Τη με Α.Π. 66135/ΕΥΘΥ455/15.06.2017 (ΦΕΚ/Β7 
2064/2017) απόφαση του Αναπληρωτή Υπουργού Οι¬ 
κονομίας, και Ανάπτυξης «Τροποποίηση της με αριθμό 
67743/ΕΥΘΥ/615/24.06.2015 υπουργικής απόφασης 
«Αναδιάρθρωση της Ειδικής Υπηρεσίας Διαχείρισης του 
Επιχειρησιακού Προγράμματος ΑΝΤΑΓΩΝΙΣΤΙΚΟΤΗΤΑ, 
ΕΠΙΧΕΙΡΗΜΑΤΙΚΟΤΗΤΑ ΚΑΙ ΚΑΙΝΟΤΟΜΙΑ του άρθρου 5 
παρ 1 του ν. 4314/2014 και κατάργηση της αριθ. 1121/ 
408Δ/Φ03/2012 (Β 655) κοινής υπουργικής απόφασης». 

8. Την υπ'αριθ. 11301 /05.11.2015 απόφαση του Υπουρ¬ 
γού Οικονομίας, Ανάπτυξης και Τουρισμού «Ανάθεση 
αποκλειστικών καθηκόντων Προϊσταμένης της Ε.Υ.Δ. 
ΕΠΑνΕΚ» (ΑΔΑ: Ω01Λ465307-Κ2Φ). 


9. α) Τον ν. 4314/2014 (ΦΕΚ 265/Α723.12.2014) «Για 
τη διαχείριση, τον έλεγχο και την εφαρμογή αναπτυξι¬ 
ακών παρεμβάσεων για την προγραμματική περίοδο 
2014-2020, β) Ενσωμάτωση της Οδηγίας 2012/2017 του 
Ευρωπαϊκού Κοινοβουλίου και του Συμβουλίου της 13ης 
Ιουνίου 2012 (ΕΕ Ε156/16.06.2012) στο ελληνικό δίκαιο, 
τροποποίηση του ν. 3419/2005 (Α'297) και άλλες διατά¬ 
ξεις», όπως ισχύει και ειδικότερα την παράγραφο 14 του 
άρθρου 58 του ν. 4314/2014 (ΦΕΚ 265/Α723.12.2014) 
όπως προστέθηκε με το άρθρο 53 παράγραφος 2 του 
υπ' αριθμ. ν. 4472/2017 (ΦΕΚ 74/Α719.5.2017). 

10. Τον Κανονισμό (ΕΕ) 1303/2013 του Ευρωπαϊκού 
Κοινοβουλίου και του Συμβουλίου της 17ης Δεκεμβρίου 
2013 περί καθορισμού κοινών διατάξεων για το Ευρω- 
παϊκόΤαμείο Περιφερειακής Ανάπτυξης, το Ευρωπαϊκό 
Κοινωνικό Ταμείο, το Ταμείο Συνοχής, το Ευρωπαϊκό 
Ταμείο Αγροτικής Ανάπτυξης και το Ευρωπαϊκό Ταμείο 
Θάλασσας και Αλιείας και την κατάργηση του κανονι¬ 
σμού (ΕΚ) αριθμ. 1083/2006 και ειδικότερα το άρθρο 72 
(β) και το άρθρο 123, παρ. 6 και 7. 

11. Τον Κανονισμό (ΕΕ) 1301/2013 του Ευρωπαϊκού 
Κοινοβουλίου και του Συμβουλίου της 17ης Δεκεμβρίου 
2013 σχετικά με το Ευρωπαϊκό Ταμείο Περιφερειακής 
Ανάπτυξης και για τη θέσπιση ειδικών διατάξεων σχετικά 
με τον στόχο «Επενδύσεις στην ανάπτυξη και την απα¬ 
σχόληση» και για την κατάργηση του κανονισμού (ΕΚ) 
αριθμ. 1080/2006 και ειδικότερα το άρθρο 7. 

12. Τον Κανονισμό (ΕΕ) αριθμ. 821/2014 της Επιτροπής 
της 28ης Ιουλίου 2014, περί καθορισμού κανόνων εφαρ¬ 
μογής του κανονισμού (ΕΕ) αριθμ. 1303/2013 του Ευρω¬ 
παϊκού Κοινοβουλίου και του Συμβουλίου όσον αφορά 
τις λεπτομέρειες για την μεταβίβαση και διαχείριση των 
συνεισφορών των προγραμμάτων, την υποβολή εκθέσε¬ 
ων σχετικά μετά μέσα χρηματοοικονομικής τεχνικής, τα 
τεχνικά χαρακτηριστικά των μέτρων πληροφόρησης και 
επικοινωνίας για τις πράξεις και το σύστημα καταγραφής 
και αποθήκευσης των δεδομένων. 

13. Το εγκεκριμένο απάτην Ευρωπαϊκή Επιτροπή «Σύμ¬ 
φωνο Εταιρικής Σχέσης (Εταιρικό Σύμφωνο για το πλαί¬ 
σιο Ανάπτυξης) 2014-2020, αρ. απόφασης (1(2014)3542 
ίίη3ΐ/23.05.2014. 

14. Την με α.π. 177229/15.12.2014 κοινή υπουργική 
απόφαση για την έγκριση της Στρατηγικής Μελέτης 
Περιβαλλοντικών Επιπτώσεων για το Επιχειρησιακού 

Πρόγραμμα «Ανταγωνιστικότητα Επιχειρηματικότητα 
και Καινοτομία 2014-2020» (ΑΔΑ: 7ΠΧΒ0-2ΥΜ). 

15. Την αριθμ. (1(2014) 10162/18.12.2014 Εκτελεστική 
απόφαση της Ευρωπαϊκής Επιτροπής για την έγκριση 
του Επιχειρησιακού Προγράμματος «Ανταγωνιστικότη¬ 
τα, Επιχειρηματικότητα και Καινοτομία»του ΕΣΠΑ 2014- 
2020 ((XI20140Κ16Μ20Ρ001), όπως ισχύει κάθε φορά. 

16. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζει: 

Άρθρο 1 

Σύσταση Μητρώου 

Στην Ειδική Υπηρεσία Διαχείρισης του Επιχειρησιακού 
Προγράμματος «Ανταγωνιστικότητα, Επιχειρηματικό¬ 
τητα και Καινοτομία» του Υπουργείου Οικονομίας και 
Ανάπτυξης και για τις δράσεις του Επιχειρησιακού Προ¬ 
γράμματος «Ανταγωνιστικότητα, Επιχειρηματικότητα 
και Καινοτομία» συνίσταται και τηρείται ειδικό Μητρώο 
Δομών Στήριξης Επιχειρηματικότητας. 

Το Μητρώο καταρτίζεται και τηρείται στην έδρα και 
με ευθύνη της ΕΥΔ ΕΠΑΝΕΚ. 

Οι δαπάνες παροχής υπηρεσιών από τις εγγεγραμμέ¬ 
νες δομές στο μητρώο προς κάθε μορφής επιχειρήσεις, 
συμπεριλαμβανομένων των νεοφυών, δύναται να είναι 
επιλέξιμες, σύμφωνα με τους ειδικούς όρους της εκά- 
στοτε Πρόσκλησης και το ισχύον κανονιστικό πλαίσιο. 

Άρθρο 2 

Διάρκεια 

Η ισχύς του Μητρώου εκτείνεται σε όλο το διάστημα 
της Προγραμματικής Περιόδου του ΕΣΠΑ 2014-2020. 

Άρθρο 3 

Δικαίωμα Εγγραφής 

Δικαίωμα εγγραφής στο Μητρώο έχει νομικό πρόσωπο 
οποιοσδήποτε μορφής δημοσίου ή ιδιωτικού δικαίου ή 
εταιρικές επιχειρήσεις. 

Άρθρο 4 

Προϋποθέσεις Εγγραφής 

Προκειμένου οι ενδιαφερόμενοι φορείς να εγγραφούν 
στο ως άνω ειδικό Μητρώο απαιτείται να πληρούνται 
σωρευτικά οι κάτωθι προϋποθέσεις: 

- Να διαθέτουν νομική προσωπικότητα, η οποία απο- 
δεικνύεται από νόμιμα δημοσιευμένο καταστατικό/νο- 
μιμοποιητικά έγγραφα. 

- Να διαθέτουν Κανονισμό Λειτουργίας ή ισοδύναμο 
έγγραφο που περιγράφει τον καταστατικό σκοπό της 
Δομής και το πλαίσιο των υποχρεώσεων, δικαιωμάτων 
και κανόνων με το οποίο πρέπει να συμμορφώνονται 
οι επιχειρήσεις/ομάδες που υποστηρίζονται σε αυτήν. 

- Να λειτουργούν τουλάχιστον [2] έτη πριν την ημε¬ 
ρομηνία υποβολής της αίτησης ένταξης στο Μητρώο. 

- Να έχουν υποστηρίξει τουλάχιστον [10] επιχειρήσεις 
πριν την ημερομηνία υποβολής της αίτησης ένταξης στο 
Μητρώο. 

- Νατεκμαίρεται η συνάφεια, η εμπειρία και η επάρκεια 
των στελεχών τους για την υλοποίηση του καταστατικού 
σκοπού τους και την παροχή των υπηρεσιών τους. 


Για τον σκοπό αυτό, θα πρέπει να προσκομίσουν, κατά 
την διαδικασία εγγραφής, τουλάχιστον δύο (2) Βιογρα- 
φικά Σημειώματα ενεργών Στελεχών τους από όπου να 
τεκμαίρεται η συνάφεια, η εμπειρία και η επάρκεια των 
Στελεχών για την υλοποίηση του καταστατικού τους σκο¬ 
πού και την παροχή των υπηρεσιών τους. 

Από τα Βιογραφικά Σημειώματα πρέπει να τεκμαίρεται 
ότι κάθε ένας/μία εκ των Στελεχών: 

α) έχει έμμισθη σχέση εργασίας ή σύμβαση με την υπό 
εγγραφή Δομή Στήριξης Επιχειρηματικότητας ή σχέση 
εταίρου/μετόχου. 

β) έχει αποδεδειγμένα τουλάχιστον [5] έτη εργασιακή 
εμπειρία σε συναφές αντικείμενο με αυτό του ρόλου του/ 
της στην υπό εγγραφή Δομή Στήριξης Επιχειρηματικό¬ 
τητας και 

γ) έχει ακαδημαϊκή κατάρτιση ή/και επαγγελματική 
κατάρτιση ή/και επαγγελματική εμπειρία σε συναφές 
αντικείμενο με αυτό του ρόλου του/της στην υπό εγγρα¬ 
φή Δομή Στήριξης Επιχειρηματικότητας. 

- Να διαθέτουν καταγεγραμμένη και δομημένη, με 
συγκεκριμένα στάδια και κριτήρια ελέγχου, διαδικασία 
επιλογής επιχειρήσεων/επιχειρηματικών ομάδων στην 
υπό εγγραφή Δομή Στήριξης Επιχειρηματικότητας. Για 
την πιστοποίηση της δόμησης αυτής της διαδικασίας, 
ενδεικτικά κριτήρια ελέγχου επιλογής των ομάδων/επι- 
χειρήσεων είναι: 

α) η συνάφεια του επιχειρηματικού σχεδίου και του 
αντικειμένου με τους στόχους της Δομής, 
β) η συμβατή επιχειρηματική δραστηριότητα με τη 
Δομή, 

γ) η πληρότητα, ρεαλιστικότητα και ο βαθμός ολο¬ 
κλήρωσης του επιχειρηματικού σχεδίου της ομάδας/ 
επιχείρησης, 

δ) τα Βιογραφικά των Στελεχών της ομάδας/επιχεί- 
ρησης, 

ε) το πλάνο υλοποίησης, 

στ) η ανταγωνιστικότητα των παραγόμενων προϊό- 
ντων/υπηρεσιών, κ.λπ. 

- Να διαθέτουν καταγεγραμμένη και δομημένη, με 
καθορισμένους δείκτες επιτυχίας-εκροών, διαδικασία 
αξιολόγησης των υποστηριζόμενων επιχειρήσεων/επι- 
χειρηματικών ομάδων κατά τη διάρκεια της περιόδου 
στήριξής τους από τη Δομή. Για την πιστοποίηση της 
διαδικασίας, ενδεικτικά κριτήρια ελέγχου αξιολόγησης 
των ομάδων/επιχειρήσεων είναι: 

α) νέες θέσεις εργασίας/απασχόλησης που δημιουρ- 
γήθηκαν, 

β) τζίρος/πωλήσεις προϊόντων ή/και υπηρεσιών, 
γ) εξαγωγική δραστηριότητα, 
δ) προσέλκυση επενδυτών, 

ε) πατέντες/εμπορικά σήματα/τίτλοι βιομηχανικής 
ιδιοκτησίας που κατατέθηκαν, 
στ) ανακοινώσεις/δελτία τύπου που εκδόθηκαν από 
την επιχείρηση, κ.λπ. 

- Να διαθέτουν καταγεγραμμένη και δομημένη, με 
καθορισμένα στάδια, διαδικασία αποχώρησης των επι- 
χειρήσεων/επιχειρηματικών ομάδων από τη Δομή. Για 
την πιστοποίηση της διαδικασίας ενδεικτικά κριτήρια 
ελέγχου αποφοίτησης/αποχώρησης των ομάδων/επι- 
χειρήσεων είναι: 

α) Καθορισμένη μέγιστη χρονική διάρκεια υποστήρι¬ 
ξης από τη Δομή, 

β) διαδικασία εκκαθάρισης οικονομικών ή άλλων υπο¬ 
χρεώσεων της επιχείρησης, 
γ) συμφωνία δημοσιοποίησης στοιχείων που αφορούν 
στην πρόοδο της επιχείρησης. 

- Να διαθέτουν την κατάλληλη υλικοτεχνική υποδο¬ 
μή. Ειδικότερα, θα πρέπει να διαθέτουν γραφειακούς 
χώρους φιλοξενίας επιχειρήσεων συνολικής επιφάνειας 
κατ' ελάχιστο (150 τ.μ.). 

- Να διαθέτουν κατ' ελάχιστο χώρους γραμματείας 
και αιθουσών συναντήσεων και τουλάχιστον [1] χώρου 
κοινής χρήσης/ανοικτής πρόσβασης από τους κάτωθι: 

α) εκπαίδευσης, 
β) ψυχαγωγίας, 
γ) σίτισης, 
δ) εοιτιρυΐθΐ' ιόοιτι, 

ε) άλλους συναφείς/σαφώς προσδιορισμένους. 

- Επίσης, θα πρέπει να παρέχουν κατ' ελάχιστο πρό¬ 
σβαση στο διαδίκτυο και ασύρματο \Λ/ίΡί, και τουλάχι¬ 
στον [1 ] υπηρεσία από τις κάτωθι: 

α) φιλοξενία ιστοσελίδας, 
β) φιλοξενία ηλεκτρονικού ταχυδρομείου, 
γ) άδειες προγραμμάτων λογισμικού, εφαρμογών γρα¬ 
φείου 

δ) εκτυπωτές, σαρωτές, φωτοαντιγραφικά 
ε) άλλες συναφείς/σαφώς προσδιορισμένες. 

- Να δύνανται να παρέχουν τακτικά (τουλάχιστον 1 
συνεδρία το μήνα) υπηρεσίες έμπειρης συμβουλευτικής 
στις υποστηριζόμενες από αυτήν επιχειρήσεις/ομάδες. 
Προς απόδειξη του ανωτέρω θα πρέπει να προσκομί¬ 
σουν τουλάχιστον (1) Βιογραφικό Σημείωμα συνεργαζό- 
μενου Μέντορα που να παρέχει έμπειρη συμβουλευτική 
στις υποστηριζόμενες επιχειρήσεις/ομάδες από τη Δομή 
τακτικά [τουλάχιστον 1 συνεδρία το μήνα]. Από τα Βι- 
ογραφικά Σημειώματα πρέπει να τεκμαίρεται ότι κάθε 
ένας/μία έκτων Μεντόρων: 

α) έχει σχέση συνεργασίας με τη Δομή Στήριξης Επι¬ 
χειρηματικότητας που προϋπάρχει για τουλάχιστον (1) 
έτος πριν την ημερομηνία υποβολής της αίτησης ένταξης 
στο Μητρώο, 

β) έχει αποδεδειγμένα τουλάχιστον (3) έτη εμπειρία 
παροχής συμβουλευτικής σε επιχειρήσεις με ρόλο Μέ¬ 
ντορα, 

γ) είναι καταξιωμένος/η επαγγελματίας με εμπειρία 
και επιχειρηματικό υπόβαθρο. 

- Να δύνανται να παρέχουν τουλάχιστον (2) υπηρε¬ 
σίες υποστήριξης/καθοδήγησης στις υποστηριζόμενες 
επιχειρήσεις/ομάδες σε τακτική βάση [τουλάχιστον 1 
συνεδρία το μήνα] από τις κάτωθι: 

α) οργάνωση συμμετοχής σε επιστημονικές-εμπορικές 
εκδηλώσεις - εκθέσεις, 
β) λογιστική και εταιρική διαχείριση, 
γ) διαχείριση ανθρωπίνων πόρων, 
δ) ανάπτυξη εταιρικής ταυτότητας και επικοινωνίας, 
ε) προστασία διανοητικής ιδιοκτησίας και νομικής 
κατοχύρωσης, 

στ) άλλες συναφείς/σαφώς προσδιορισμένες. 

- Να τεκμηριώνεται η εμπειρία των συνεργαζόμενων 


(Ιο3<:Ιίθ 5 ανά θεματικό τομέα από τα Βιογραφικό Σημει¬ 
ώματα που έχουν αναρτηθεί στην ηλεκτρονική φόρμα 
ένταξης στο Μητρώο 

- Να δύνανται να παρέχουν σεμινάρια κατάρτισης στις 
υποστηριζόμενες επιχειρήσεις/ομάδες σε τουλάχιστον 
(2) θεματικές, συνολικής διάρκειας τουλάχιστον (24) 
ωρών από τις κάτωθι: 

α) διαχείριση έργων, 
β) προστασία διανοητικής ιδιοκτησίας, 
γ) εταιρική επικοινωνία και δημόσιες σχέσεις, 
δ) ιτΐ3Γΐ<θΐίη9, 
ε) τεχνικές πωλήσεων, 
στ) διαδικασίες ανάπτυξης προϊόντων, 
ζ) τυποποίηση και έλεγχος ποιότητας, 
η) διαχείριση ανθρωπίνων πόρων, 
θ) χρηματοδοτήσεις από ιδιωτικούς και δημόσιους 
πόρους, 

ι) προώθηση εξαγωγών, 

ια) προετοιμασία για παρουσίαση σε επενδυτές 
ιβ) άλλες συναφείς/σαφώς προσδιορισμένες. 

- Να έχουν συνεργασία με τουλάχιστον (1) φορέα που 
παρέχει πρόσβαση σε χρηματοδότηση σε επιχειρήσεις/ 
ομάδες όπως: 

α) Κεφάλαια Επιχειρηματικών Συμμετοχών (νθπΐυτθ 
ί3ρίΐ3ΐ), 

β) Επιχειρηματικοί Άγγελοι (Βϋ5ίπθ55 ΑπςθΙδ), 
γ) Χρηματοπιστωτικοί οργανισμοί (τράπεζες, επενδυ¬ 
τικά ταμεία, κ.ά.), ή άλλους φορείς παροχής ιδιωτικών 
κεφαλαίων. Η Δομή δύναται να καλύψει το κριτήριο λει¬ 
τουργώντας η ίδια ως φορέας χρηματοδότησης, εφόσον 
τεκμαίρεται ότι έχει αποδεδειγμένα συμμετάσχει/επεν- 
δύσει στο μετοχικό κεφάλαιο τουλάχιστον (2) υποστη- 
ριζόμενων επιχειρήσεων. 

Άρθρο 5 

Διαδικασία Εγγραφής 

Οι κατηγορίες των φορέων που επιθυμούν να εντα¬ 
χθούν στο Μητρώο της παρούσης, οφείλουν να υπο¬ 
βάλλουν ηλεκτρονικά αίτηση εγγραφής μέσω της σχε¬ 
τικής διαδικτυακής εφαρμογής του Υπουργείου (νννννν. 
5ΐ3Γΐυρίηευ03ΐθΓ.9θν.9Γ), υποβάλλοντας τα δικαιολογη- 
τικά που αναφέρονται στο Παράρτημα I της παρούσας 
και εφόσον πληρούν τις σχετικές προϋποθέσεις του άρ¬ 
θρου 4 της παρούσας. 

1. Η αξιολόγηση των αιτήσεων των ενδιαφερομένων 
φορέων και η εφαρμογή των κριτηρίων υπαγωγής στις 
αιτήσεις θα πραγματοποιείται ανά τρίμηνο από τριμελή 
Επιτροπή Αξιολόγησης, η οποία συστήνεται με απόφαση 
του Ειδικού Γραμματέα ΕΤΠΑ καιΤ.Σ. και αποτελείται από 
τρία (3) στελέχη της ΕΥΔ ΕΠΑνΕΚ. 

2. Αντικείμενο της Επιτροπής Αξιολόγησης και Επο- 
πτείας Μητρώου είναι: 

α. Η συλλογή αιτήσεων και δικαιολογητικών στοιχεί¬ 
ων από ενδιαφερομένους φορείς για την υπαγωγή στο 
Μητρώο. 

β. Ο έλεγχος και αξιολόγηση των στοιχείων των ενδι¬ 
αφερομένων φορέων. 

γ. Η εποπτεία και ο επιτόπιος έλεγχος, δειγματοληπτικά 
ή καθολικά, εφόσον κρίνεται απαραίτητο. 

δ. Η εισήγηση για την Υπαγωγή ή μη στο Μητρώο. 

ε. Η τήρηση και επικαιροποίηση του Μητρώου Δομών 
Στήριξης Επιχειρηματικότητας μέσω της σχετικής Βάσης 
Δεδομένων και της ηλεκτρονικής πλατφόρμας νννννν. 
ϊΐβΓΐυρίηςυόθΐΟΓ.ρον.ρΓ 

3. Η υπαχθείσα Δομή στο Μητρώο Στήριξης Επιχει¬ 
ρηματικότητας οφείλει να πληροί τα υποχρεωτικά κρι¬ 
τήρια αξιολόγησης καθ'όλη τη διάρκεια υπαγωγής στο 
Μητρώο, και αυτό αποτελεί αντικείμενο περιοδικών 
ελέγχων που θα πραγματοποιούνται από την αρμόδια 
Τριμελή Επιτροπή. Σε περίπτωση αλλαγής στα χαρακτη¬ 
ριστικά μιας εγκεκριμένης Δομής, τα οποία αποτελούν 
υποχρεωτικά κριτήρια αξιολόγησης, η Δομή οφείλει να 
επικαιροποιεί τα στοιχεία στην ηλεκτρονική πλατφόρμα 
και να ενημερώνει εγγράφως την αρμόδια Επιτροπή Αξι¬ 
ολόγησης για τις ανωτέρω τροποποιήσεις, συνυποβάλ¬ 
λοντας Υπεύθυνη Δήλωση του Νόμιμου Εκπροσώπου 
περί της ακρίβειας των στοιχείων. 

4. Η εγγραφή στο Μητρώο διενεργείται με απόφαση 
του Ειδικού Γραμματέα ΔιαχείρισηςΤομεακών Προγραμ¬ 
μάτων ΕΤΠΑ και ΤΣ, ύστερα από θετική εισήγηση της 
Ειδικής Υπηρεσίας Διαχείρισης του Επιχειρησιακού Προ¬ 
γράμματος «Ανταγωνιστικότητα, Επιχειρηματικότητα και 
Καινοτομία». 

Παράρτημα I: Υποβολή δικαιολογητικών συμμετοχής 
στο Μητρώο Δομών Στήριξης Επιχειρηματικότητας. 

1. Πλήρως και ορθά συμπληρωμένη ηλεκτρονική φόρ¬ 
μα ένταξης στο Μητρώο Δομών Στήριξης Επιχειρημα¬ 
τικότητας (εν συνεχεία αποκαλούμενη ως «Δομή») στο 
νννννν.5ΐ3Γΐυρίηςυ03ΐθΓ.9ον.9Γ και σχετικό ηλεκτρονικό 
αίτημα Αποδοχής Δημοσιοποίησης. 

2. Βεβαίωση έναρξης καθώς και όλες τις τυχόν μετα¬ 
βολές εργασιών από την αρμόδια ΔΟΥ. 

3. Δικαιολογητικά νομικής υπόστασης: 

- Για Α.Ε., Ε.Π.Ε.: Καταστατικό σύστασης και τυχόν τρο¬ 
ποποιήσεις του και ανακοίνωση καταχώρησής τους στη 
μερίδα της εταιρείας στο Γ.Ε.ΜΗ. 

- Για Ο.Ε., Ε.Ε., ΙΚΕ: Ιδιωτικό συμφωνητικό σύστασης και 
τυχόν τροποποιήσεις του καταχωρημένα στη μερίδα της 
εταιρείας στο Γ.Ε.ΜΗ. 

- Για Κοινωνικές Επιχειρήσεις του ν. 4019/2011 όπως 
ισχύει: Καταστατικό σύστασης, βεβαίωση εγγραφής στο 
Μητρώο Κοινωνικής Επιχειρηματικότητας. 

- Για Συνεταιριστικές επιχειρήσεις:Τα απαιτούμενα νο¬ 
μιμοποιητικά έγγραφα σύστασης που προβλέπονται με 
βάση το εκάστοτε ισχύον νομοθετικό πλαίσιο. 

- Για Ν.Π.Δ.Δ., ΝΠΙΔ, Δήμους, Επιμελητήρια απαιτείται 
η προσκόμιση ΦΕΚ/π.δ. Σύστασης ή αντίστοιχου εγγρά¬ 
φου. 

4. Κανονισμό Λειτουργίας ή ισοδύναμο έγγραφο που 
περιγράφει τον καταστατικό σκοπό της Δομής και το 
πλαίσιο των υποχρεώσεων, δικαιωμάτων και κανόνων 
με το οποίο πρέπει να συμμορφώνονται οι επιχειρήσεις 
που υποστηρίζονται από τη Δομή. Για Ν.Π.Δ.Δ., ΝΠΙΔ, 
Επιμελητήρια, Δήμους απαιτείται απόφαση αρμόδιου 
οργάνου έκδοσης αποφάσεων. 

5. Βιογραφικά Σημειώματα ενεργών στελεχών της Δο¬ 
μής - Συντονιστών, κατ' ελάχιστον (2), αναρτημένα στην 
ηλεκτρονική φόρμα ένταξης στο Μητρώο από όπου 


τεκμαίρεται η συνάφεια, η εμπειρία και η επάρκεια των 
στελεχών για την υλοποίηση του καταστατικού σκοπού 
της Δομής και την παροχή των υπηρεσιών της. 

6. Αποδεικτικά έγγραφα που τεκμηριώνουν ότι κάθε 
ένας/μία εκ των στελεχών: 

α) έχει έμμισθη σχέση εργασίας ή σύμβαση ή σχέση 
εταίρου/μετόχου στη Δομή, 
β) απόδειξη τουλάχιστον πενταετούς τουλάχιστον 
εργασιακής εμπειρίας σε συναφές αντικείμενο με αυτό 
του ρόλου του/της στη Δομής Στήριξης Επιχειρηματι¬ 
κότητας, και 

γ) πιστοποιητικά ακαδημαϊκής κατάρτισης ή/και επαγ¬ 
γελματικής κατάρτισης σε συναφές αντικείμενο με αυτό 
του ρόλου του/της στη Δομή. 

7. Τεκμηρίωση υποστήριξης από τη Δομή τουλάχιστον 
(10) επιχειρήσεων πριν την ημερομηνία υποβολής της 
αίτησης ένταξης στο Μητρώο. Απαιτούνται στοιχεία 
που τεκμηριώνουν ότι τα επιχειρηματικά σχήματα συ¬ 
νεργάστηκαν αποδεδειγμένα με τη Δομή πριν κάνουν 
έναρξη στην Δ.Ο.Υ. (ένταξη σχήματος) και η έναρξη της 
επιχείρησης έχει πραγματοποιηθεί εντός της ελληνικής 
επικράτειας (Βεβαίωση έναρξης στην εφορία). 

8. Διαδικασία επιλογής επιχειρήσεων/επιχειρηματικών 
ομάδων στη Δομή, καταγεγραμμένη και δομημένη, με 
συγκεκριμένα στάδια και κριτήρια ελέγχου (συμπληρώ¬ 
νονται ενδεικτικά στην ηλεκτρονική πλατφόρμα υπο¬ 
βολής, όμως ο υποψήφιος καλείται να προσκομίσει τα 
τυποποιημένα έντυπα ή ρπηΐϊςΓθθη από φόρμες υπο¬ 
βολής). 

9. Καταγεγραμμένη και δομημένη, με καθορισμένους 
δείκτες επιτυχίας - εκροών, διαδικασία αξιολόγησης των 
υποστηριζόμενων επιχειρήσεων/επιχειρηματικών ομά¬ 
δων κατά τη διάρκεια της περιόδου στήριξής τους από 
τη Δομή. 

10. Καταγεγραμμένη και δομημένη, με καθορισμένα 
στάδια, διαδικασία αποχώρησης των επιχειρήσεων/επι- 
χειρηματικών ομάδων από τη Δομή. 

11. Στοιχεία τεκμηρίωσης του εμβαδού των γραφεια- 
κών χώρων φιλοξενίας επιχειρήσεων/ομάδων της Δομής 
(κατ' ελάχιστο [150 τμ]). 

12. Στοιχεία τεκμηρίωσης ότι η Δομή διαθέτει κατ'ελά¬ 
χιστο χώρους γραμματείας και αιθουσών συναντήσεων 
και τουλάχιστον (1) χώρου κοινής χρήσης/ανοικτής πρό¬ 
σβασης από τους κάτωθι: 

α) εκπαίδευσης, 
β) ψυχαγωγίας, 
γ) σίτισης, 
δ) ςοιπρυΐθΓ ιόοιύί, 

ε) άλλους συναφείς/σαφώς προσδιορισμένους. 

13. Στοιχεία τεκμηρίωσης ότι η Δομή παρέχει κατ'ελά¬ 
χιστο πρόσβαση στο διαδίκτυο και ασύρματο \Λ/ίΗ, και 
τουλάχιστον (1) υπηρεσία από τις κάτωθι: 

α) φιλοξενία ιστοσελίδας, 
β) φιλοξενία ηλεκτρονικού ταχυδρομείου, 
γ) άδειες προγραμμάτων λογισμικού, εφαρμογών γρα¬ 
φείου, 

δ) εκτυπωτές, σαρωτές, φωτοαντιγραφικά, 
ε) άλλες συναφείς/σαφώς προσδιορισμένες. 

14. Βιογραφικό Σημείωμα συνεργαζόμενου Μέντορα - 
τουλάχιστον (1) - αναρτημένο στην ηλεκτρονική φόρμα 
ένταξης στο Μητρώο από το οποίο τεκμαίρεται ότι είναι 
καταξιωμένος/η επαγγελματίας με ευρεία εμπειρία και 
σφαιρικό επιχειρηματικό υπόβαθρο. 

15. Υπεύθυνη Δήλωση συνεργαζόμενου Μέντορα του 
ν. 1599/1986 ότι: 

α) παρέχει έμπειρη συμβουλευτική στις υποστηριζό- 
μενες επιχειρήσεις/ομάδες από τη Δομή τακτικά (του¬ 
λάχιστον 1 συνεδρία το μήνα). 

β) έχει σχέση συνεργασίας με τη Δομή για τουλάχι¬ 
στον (1) έτος πριν την ημερομηνία υποβολής της αίτησης 
ένταξης στο Μητρώο, 

γ) έχει αποδεδειγμένα τουλάχιστον (3) έτη εμπειρία 
παροχής συμβουλευτικής σε επιχειρήσεις με ρόλο Μέ¬ 
ντορα. 

16. Υπεύθυνη Δήλωση του ν. 1599/1986 της Δομής 
υπογεγραμμένη από το νόμιμο εκπρόσωπο ότι παρέχει 
τουλάχιστον (2) υπηρεσίες υποστήριξης/καθοδήγησης 
στις υποστηριζόμενες επιχειρήσεις/ομάδες σε τακτική 
βάση (τουλάχιστον 1 συνεδρία το μήνα) από τις κάτωθι: 

α) οργάνωση συμμετοχής σε επιστημονικές-εμπορικές 
εκδηλώσεις-εκθέσεις, 
β) λογιστική και εταιρική διαχείριση, 
γ) διαχείριση ανθρωπίνων πόρων, 
δ) ανάπτυξη εταιρικής ταυτότητας και επικοινωνίας, 
ε) προστασία διανοητικής ιδιοκτησίας και νομικής 
κατοχύρωσης, 

στ) άλλες συναφείς/σαφώς προσδιορισμένες. 

17. Βιογραφικό Σημειώματα συνεργαζόμενων (Ζθ3εόθ5 
ανά θεματικό τομέα αναρτημένα στην ηλεκτρονική φόρ¬ 
μα ένταξης στο Μητρώο. 

18. Υπεύθυνη Δήλωση του ν. 1599/1986 της Δομής 
υπογεγραμμένη από το νόμιμο εκπρόσωπο ότι παρέχει 
σεμινάρια κατάρτισης στις υποστηριζόμενες επιχειρή- 
σεις/ομάδες σε τουλάχιστον (2) θεματικές, συνολικής 
διάρκειας τουλάχιστον (24) ωρών από τις κάτωθι: 

α) διαχείριση έργων, 
β) προστασία διανοητικής ιδιοκτησίας, 
γ) εταιρική επικοινωνία και δημόσιες σχέσεις, 
δ) ΓΠ3Γΐ<θΐίη9, 
ε) τεχνικές πωλήσεων, 
στ) διαδικασίες ανάπτυξης προϊόντων, 
ζ) τυποποίηση και έλεγχος ποιότητας, 
η) διαχείριση ανθρωπίνων πόρων, 
θ) χρηματοδοτήσεις από ιδιωτικούς και δημόσιους 
πόρους, 

ι) προώθηση εξαγωγών, 

ια) προετοιμασία για παρουσίαση σε επενδυτές, 
ιβ) άλλες συναφείς/σαφώς προσδιορισμένες. 

19. Τεκμηρίωση συνεργασίας της Δομής με τουλάχι¬ 
στον (1) φορέα που παρέχει πρόσβαση σε χρηματοδό¬ 
τηση σε επιχειρήσεις/ομάδες όπως: 

α) Κεφάλαια Επιχειρηματικών Συμμετοχών (νθπΐυτθ 
03ρίΐ3ΐ). 

β) Επιχειρηματικοί Άγγελοι (Βυ5ίηθ55 ΑπςθίΒ). 
γ) Χρηματοπιστωτικοί οργανισμοί (Τράπεζες, επενδυ¬ 
τικά ταμεία, κ.ά.), ή άλλους φορείς παροχής ιδιωτικών 
κεφαλαίων, 


ή εναλλακτικά, τεκμηρίωση ότι η Δομή λειτουργεί η 
ίδια ως φορέας χρηματοδότησης, εφόσον έχει αποδε¬ 
δειγμένα συμμετάσχει/επενδύσει στο μετοχικό κεφάλαιο 
τουλάχιστον [2] υποστηριζόμενων επιχειρήσεων. 

20. Φωτογραφικό υλικό Δομής που τεκμηριώνει τις 
δηλωθείσες υποδομές. 

Πρόσθετα επιθυμητά - προαιρετικά κριτήρια και τεκ¬ 
μηρίωσή τους: 

Για τα κατωτέρω προαιρετικά κριτήρια, εφόσον ανα- 
φέρονται στην ηλεκτρονική αίτηση - καταχώριση, ο 
υποψήφιος φορέας οφείλει να προσκομίσει σχετικά 
αποδεικτικά έγγραφα τεκμηρίωσης. 

21. Δυνατότητα υπομίσθωσης: 

α) Να προβλέπεται στο καταστατικό της η δυνατότητα 
να υπομισθώσει χώρους σε επιχειρήσεις ώστε να έχουν 
τη δυνατότητα φορολογικής έδρας στην κτηριακή της 
υποδομή. 

β) Να διαθέτει τους κατάλληλους ΚΑΔ για υπομίσθωση 
και να έχει την «σύμφωνη γνώμη» της οικείας Δ.Ο.Υ. 

γ) Σαφής αναφορά στους επιτρεπτούς ΚΑΔ επιχειρήσε¬ 
ων που μπορεί να φιλοξενήσει εντός της κτηριακής της 
υποδομής, οι επιτρεπόμενοι ΚΑΔ προς υπομίσθωση με 
ανάρτηση στην ιστοσελίδα της Δομής σε έντυπη μορφή 
(ράί) σε επίπεδο 4ψήφιου ΚΑΔ και εφόσον υπάρχουν 
εξαιρέσεις σε 6-ψήφιο/8-ψήφιο ΚΑΔ να αναφέρονται 
ρητώςπ.χ. ΚΑΔ μεταποίησης. 

δ) Αρχιτεκτονικός καθορισμός ορίων γραφειακών 
χώρων που να επιτρέπει την πολλαπλή και παράλληλη 
φιλοξενία των επιχειρήσεων. 

ε) Τεκμηρίωση λογιστικής-νομικής υποστήριξης που 
παρέχεται από τη Δομή για έλεγχο φορολογικής συμμόρ¬ 
φωσης της υπομίσθωσης αναλόγως της δραστηριότητας 
της επιχείρησης. 

22. Τριετές χρηματοοικονομικό πλάνο που διαβεβαι- 
ώνει τη βιωσιμότητα και λειτουργία της Δομής. 

23. Τεκμηρίωση συνεργασίας και αναγνώρισης από το 
τοπικό, εθνικό ή διεθνές οικοσύστημα έρευνας, καινο¬ 
τομίας και επιχειρηματικότητας. 

24. Λοιπές συμμορφώσεις 

α. Ενεργειακό Πιστοποιητικό για την κτηριακή της υπο¬ 
δομή σε ισχύ κατά την ημερομηνία αίτησης στο Μητρώο. 

β. Πιστοποιητικό Πυροπροστασίας σύμφωνα με τις 
ισχύουσες διατάξεις ή εφόσον δεν απαιτείται, βεβαίωση 
από την αρμόδια υπηρεσία. 

γ. Ειδικές ρυθμίσεις για την προσβασιμότητα ΑμεΑ/ 
εμποδιζόμενων ατόμων για την κτηριακή της υποδο¬ 
μή σε ισχύ κατά την ημερομηνία αίτησης ένταξης στο 
Μητρώο. 

ΠΑΡΑΡΤΗΜΑ II-ΟΡΙΣΜΟΙ 

Για την παρούσα υπουργική απόφαση και την ηλε¬ 
κτρονική φόρμα ένταξης στο Μητρώο Δομών Στήριξης 
Επιχειρηματικότητας (\Λ/\Λ/\Λ/.5ΐ3Γΐυρίησυβ3ΐθΓ.ς|ον.9ΐ') 
οι χρησιμοποιούμενοι όροι έχουν την έννοια που τους 
αποδίδεται κατωτέρω: 

- Μθπϊογ: Επιχειρηματίας/Διευθυντικό Στέλεχος/Σύμ¬ 
βουλος Επιχειρήσεων που διαθέτει σφαιρική εμπειρία 
στο επιχειρείν. Συνεργάζεται με τη Δομή προσφέροντας 
καθοδήγηση στις επιχειρηματικές ομάδες σε ευρύτερα 
θέματα στρατηγικής κατεύθυνσης. 

- (Ζθ3ςή: εξειδικευμένος συνεργάτης της Δομής σε 
συγκεκριμένο θεματικό τομέα. Συνεργάζεται με τη 
Δομή προσφέροντας καθοδήγηση στις επιχειρηματικές 
ομάδες σε ειδικότερα θέματα της επιχειρηματικής λει¬ 
τουργίας π.χ. Λογιστικά, ΜθΐΊ<θΐίη9, ΒΓ3πάίπ9, Πωλήσεις, 
Εξαγωγές κ.λπ. 

- Χώροι συνεργασίας (εο-ννοιΊ<ίη 9 5ρ3εβ5): αποτελούν 
εγκαταστάσεις που παρέχουν χώρους (συν)εργασίας, 
κατά συνθήκη ενιαίους (οροη 5ρ3εθ), σε υπό εκκόλα¬ 
ψη επιχειρηματικές ομάδες ή και σε εν ενεργεία επι¬ 
χειρήσεις. Το μίγμα των υπηρεσιών τους εστιάζει στην 
υποστήριξη της προετοιμασίας του επιχειρηματικού 
σχεδιασμού, στη δικτύωση και αλληλεπίδραση μεταξύ 
των φιλοξενούμενων, την κατάρτισή τους με τη διεξα¬ 
γωγή σεμιναρίων - εκδηλώσεων με προσκεκλημένους 
ομιλητές, στην ενίσχυση και υποστήριξη της εξωστρέ- 
φειας, με τη διοργάνωση αποστολών, επιχειρηματικών 
συναντήσεων και δραστηριοτήτων δημιουργικότητας 
και καινοτομίας (ήθσΙοΐήοηβ, ίηηον3ΐίοη θνθηΐί κ.λπ.) 

- Θερμοκοιτίδες - Εκκολαπτήρια (Ιηςυδ3ΐθΓ5): είναι 
διαμορφωμένοι χώροι, οι οποίοι δημιουργούνται για 
να παρέχουν ένα περιβάλλον που προσφέρει τεχνικές 
και επιχειρηματικές υποδομές και ειδικές υπηρεσίες 
για ένα χρονικό διάστημα. Σκοπός είναι να διευκολύ¬ 
νουν το ξεκίνημα και την ανάπτυξη νέων καινοτόμων 
επιχειρήσεων, οι οποίες στη συνέχεια μετακινούνται σε 
δικούς τους επαγγελματικούς χώρους και τη θέση τους 
καταλαμβάνουν άλλες νεότερες επιχειρήσεις. Τα εκκο¬ 
λαπτήρια απευθύνονται σε υπό ίδρυση επιχειρήσεις ενώ 
οι θερμοκοιτίδες σε νεο-ιδρυμένες. Ενδεικτικές παρο¬ 
χές: επιπλωμένο και εξοπλισμένο γραφείο (σε κλειστό 
ή ανοικτό-ενιαίο χώρο), τηλεπικοινωνίες και υπηρεσίες 
διαδικτύου, πρόσβαση σε ηλεκτρονικές βιβλιοθήκες 
και βάσεις δεδομένων, χώροι υποδοχής συνεργατών 
και πελατών, γραμματειακή υποστήριξη, λογιστήριο, 
χώροι συσκέψεων και συνεδριάσεων, νομική υποστή¬ 
ριξη, διοικητική διαχείριση, παροχή συμβουλευτικής 
υποστήριξης κ.λπ.). 


- Δομές/Προγράμματα Επιτάχυνσης (ΑςςθΙθΓ3ΐθΓ5): 
αποτελούν δομές/προγράμματα με στόχο την ενίσχυση 
και στήριξη υπό ίδρυση, νεοφυών και υφισταμένων επι¬ 
χειρήσεων, ώστε να περάσουν από το στάδιο της προε¬ 
τοιμασίας στο στάδιο της ίδρυσης και της ωρίμανσης. Οι 
επιταχυντές παρουσιάζουν κοινά χαρακτηριστικά με τα 
εκκολαπτήρια, με την έννοια της προσφοράς επαγγελ¬ 
ματικών συμβουλών και καθοδήγησης στις νεοσύστατες 
επιχειρήσεις, χωρίς να είναι υποχρεωμένες ωστόσο να 
προσφέρουν φιλοξενία. Ο βασικός ρόλος που επιτελούν 
οι επιταχυντές είναι να βοηθήσουν τις επιχειρήσεις στην 
πορεία από την ιδέα στο προϊόν, παρέχοντάς τους κα¬ 
θοδήγηση ή/και χρηματοδότηση σε πρώιμα στάδια. Η 
περίοδος επώασης είναι σύντομη, καθώς στοχεύουν να 
μετατρέψουν τις επιχειρηματικές ιδέες σε υπηρεσίες και 
προϊόντα πρωτότυπα ή έτοιμα προς διάθεση στην αγορά. 

- Τεχνολογικά Πάρκα: είναι κρατικές και ιδιωτικές 
επιχειρηματικές μονάδες που έχουν ως κύριο στόχο τη 
διάχυση της τεχνογνωσίας που παράγεται στην Ακαδη¬ 
μαϊκή Κοινότητα (Πανεπιστήμια, Ερευνητικά Κέντρα και 
Ινστιτούτα, το Ανοικτό Πανεπιστήμιο και τα ΑΤΕΙ) προς 
τις επιχειρήσεις, ώστε οι τελευταίες να είναι σε θέση 
να επωφεληθούν άμεσα και ουσιαστικά από αυτή. Με 
αυτό τον τρόπο, τα Τεχνολογικά Πάρκα επιχειρούν να 
φέρουν κοντά τους δυο αυτούς πόλους δημιουργίας και 
ανάπτυξης, στηρίζονταςτην άνετη και αποδοτική αλλη¬ 
λεπίδρασή τους και δημιουργώντας το πλέον ευνοϊκό 
περιβάλλον επιχειρηματικότητας και ανάπτυξης στην 
εκάστοτε περιοχή. 

Η παρούσα απόφαση ισχύει από τη δημοσίευσή της 
στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Φεβρουάριου 2018 

Ο Αναπληρωτής Υπουργός 

ΑΛΕΞΑΝΔΡΟΣ ΧΑΡΙΤΣΗΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐρά€$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 
























